U-I-195/10
Natisni
Opravilna št.:
U-I-195/10
Datum odločitve:
4. 11. 2010
ECLI:
ECLI:SI:USRS:2010:U.I.195.10
Akt:
Zakon o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) (ZPDJVZ), 1. odst. 12. čl.
Izrek:
Pobuda za začetek postopka za oceno ustavnosti prvega odstavka 12. člena Zakona o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Anton Vorina, Laško
Datum vloge:
31. 8. 2010
Vrsta odločitve:
sklep
Vrsta rešitve:
zavrženje
Dokument:
US29277
Dokument v PDF obliki:
U-I-195-10.pdf
130 KB
Prenesite datoteko
U-I-195/10-4
4. 11. 2010
SKLEP
Ustavno sodišče je v postopku za preizkus pobude Antona Vorine, Laško, na seji 4. novembra 2010
sklenilo:
Pobuda za začetek postopka za oceno ustavnosti prvega odstavka 12. člena Zakona o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) se zavrže.
Obrazložitev
1. Pobudnik izpodbija v izreku tega sklepa navedeni predpis. Zatrjuje, da je v neskladju z 2. členom Ustave, ker način obračuna učnih ur, izvedenih v okviru dodatne učne obveznosti, ni jasno in določno predpisan. To naj bi pomenilo tudi poseg v pravno varnost, pravno predvidljivost in načelo varstva zaupanja v pravo. V podkrepitev tega navaja, da njegov sodni spor zaradi domnevne kršitve izpodbijane določbe traja že 5,5 let in da je na prvi stopnji že tretjič, čeprav gre za izrecno pravno vprašanje. Pravni interes utemeljuje s tožbo zaradi kršitve izpodbijanega predpisa, vloženo na Delovno sodišče v Celju (zadeva št. Pd 431/2009), ter z dejstvom, da ima v skladu s pogodbo o zaposlitvi tedensko 3,2 ure pouka v okviru dodatne učne obveznosti. Glede na povedano naj bi mu sicer neveljavni predpis povzročil že veliko stroškov v času sodnega spora. Predlaga, naj Ustavno sodišče ukrepa v skladu s svojimi pristojnostmi.
2. Izpodbijani predpis v času vložitve pobude ni več veljal. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko presoja neveljavne predpise, če niso bile odpravljene posledice protiustavnosti in nezakonitosti.
3. Izpodbijani predpis ni učinkoval neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za oceno ustavnosti predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik